'n 41-jarige pasiënt is Woensdag in die vroeë oggendure in die provinsiale hospitaal in Stellenbosch vermoor.
Lt.kol. Andre Traut, woordvoerder van die polisie, het gesê die voorval het omstreeks 01:24 plaasgevind.
"Die manspasiënt is in een van die sale ontdek en daar word vermoed hy is verwurg," het Traut gesê. Hy wou nie bevestig of daar enige waarheid steek in berigte dat die man se liggaam onder een van die beddens aangetref is nie.
Traut het bevestig dat die polisie 'n saak van moord ondersoek.
Megan Sonnenberg, woordvoerder van die Wes-Kaapse departement van gesondheid, het die voorval aan Maroela Media bevestig, maar gesê die departement kan nie veel inligting bekend maak nie aangesien die ondersoek nog aan die gang is.
Volgens Sonnenberg is die man se familie reeds in kennis gestel van sy dood. Sy het namens die departement haar medelye met die familie betuig.
"Die saak is na forensiese dienste verwys om 'n nadoodse ondersoek te doen om die oorsaak van sy dood vas te stel," het sy gesê.
JANEE terwyl kinders in SKOLE vermoor word en mense in HOSPITALE vermoor word en in TRONKE, is die fokus steeds op GRONDONTEIENING sonder vergoeding .. nerens word daar stappe teen die ander oortreders geneem nie . NEE NEE kom ons fokus op die WIT BOER . voordat hy Australie toe trek!!
Toe Aaron vertel dit vir die SAOG!
Hoekom kan die naam nie bekend gemaak word nie? Alles is so vaag. Kom ons hou op om dinge weg te steek. Die familie is reeds in kennis gestel en dit is gewoonlik die rede vir die verswyging van gegewens
Stel groot skadevergoeding in teen die hospitaal. Sal nie die man help nie maar hopenlik keer dat dit weer gebeur.